**MOKYMO PASLAUGŲ TEIKIMO SUTARTIS NR.**

2024-\_\_\_\_-\_\_\_\_

|  |  |
| --- | --- |
| **Lietuvos sporto akademija, VšĮ** (toliau – **Akademija**) | **[Vardas pavardė],** (toliau – **Klausytojas**) |
| **Juridinio asmens kodas:** 304280951 |  |
| **PVM mokėtojo kodas**: Ne PVM mokėtojas |  |
| **Telefonas**:+370 613 29199 | **Telefonas:**  |
| **El. paštas**: info@sportoakademija.lt | **El. paštas**:  |
| **Banko sąskaitos Nr**. LT65 7300 0101 4942 0111Bankas AB Swedbank |  |

kartu vadinami **Šalimis**, o kiekvienas atskirai – **Šalimi**, susitarė ir sudarė šią mokymo paslaugų teikimo sutartį (toliau – **Sutartis**), kurią sudaro specialiosios sąlygos (toliau – **Specialiosios sąlygos**) ir bendrosios sąlygos (toliau – **Bendrosios sąlygos**):

**SPECIALIOSIOS SĄLYGOS**

|  |  |
| --- | --- |
| 1. **Paslaugos**
 | Mokymo paslaugos pagal Akademijos sudarytą mokymo programą „Kūno vaizdas ir fizinis aktyvumas“ (toliau – **Kursai**). Kursų aprašymas skelbiamas <https://www.sportoakademija.lt/courses/mokymai-fizinio-aktyvumo-specialistams-ir-instruktoriams/> Kursą sudaro įrašytos paskaitos, dėstytojo nuotolinės konsultacijos bei savarankiškų darbų atlikimas. Baigus kursą ir atlikus visus savarankiškus darbus, žinias pasitikrinsite baigiamajame teste.Paslaugos visais atvejais yra teikiamos Klausytojo verslo arba profesiniais tikslais. |
| 1. **Kursų teikimo būdas**
 | Nuotolinis, per Moodle programą. Prie Kursų medžiagos (klausytis paskaitų videoįrašų, atlikti testus ir namų darbus) Klausytojas gali jungtis bet kuriuo jam patogiu metu. |
| 1. **Kursų teikimo pradžia:**

**Trukmė:****Apimtis:** | 2024-07-15 2 (du) mėnesiai 36 valandos |
| 1. **Paslaugų mokestis**
 |  EUR 49 (keturiasdešimt devyni eurai) |

Patvirtinu, kad Sutarties Bendrąsias sąlygas gavau:

|  |
| --- |
|  |
| *Klausytojo vardas, pavardė, parašas, data* |

Patvirtinu, kad išsamiai susipažinau su Sutarties sąlygomis ir Taisyklėmis, jas supratau, su jomis sutinku prieš pasirašant Sutartį turėjau galimybę prašyti Akademijos pateikti papildomą informaciją, susijusią su Paslaugų teikimu ir jų teikimo sąlygomis, sutinku ir įsipareigoju jų laikytis:

|  |
| --- |
|  |
| *Klausytojo vardas, pavardė, parašas, data* |

**ŠALIŲ PARAŠAI**

|  |  |
| --- | --- |
| **Akademijos vardu:** | **Klausytojas:** |
| Direktorė Rasa Jankauskienė | [Klausytojo vardas, pavardė, parašas]  |

**BENDROSIOS SĄLYGOS**

1. **Sutarties dalykas**
	1. Sutartyje numatytomis sąlygomis ir tvarka Akademija įsipareigoja Specialiosiose sąlygose nurodytam Klausytojui suteikti mokymo paslaugas, t.y. pravesti Kursus, nurodytus Specialiųjų sąlygų 1 punkte.
	2. Akademija išduoda Kursų baigimo pažymėjimą, jei Klausytojas (i) išklauso visą Kursą; (ii) atlieka Akademijos nurodytas savarankiško darbo užduotis nuotolinio mokymo sistemoje ir (iii) sėkmingai išlaiko Akademijos pateiktą testą, t.y. surenka ne mažiau kaip \_70 proc.
	3. Kursai vykdomi nuotoliniu būdu Klausytojui prisijungus prie Akademijos nuotolinio mokymo programos Moodle aplinkoje, naudojant Akademijos Klausytojui el. paštu atsiųstą nuorodą.
2. **Kursų organizavimas ir vykdymas**
	1. Klausytojas turi atlikti visas Akademijos nurodytas užduotis, laikytis šių užduočių atlikimo terminų ir instrukcijų, užduotis atlikti savarankiškai, netrukdyti kitiems atlikti užduočių.
	2. Akademija aprūpina Klausytoją Kursų mokomąja medžiaga Akademijos pasirinkta forma ir apimtimi. Akademija neprivalo Klausytojui pateikti visos per paskaitas rodytos medžiagos.
	3. Akademija turi teisę informaciją apie Klausytoją, t.y. Klausytojo vardą, pavardę, gimimo metus, Pažymėjimo numerį, ir faktą ar Paslaugos buvo suteiktos, teikti Sporto rėmimo fondui, kuris yra administruojamas Nacionalinės sporto agentūros.
	4. Klausytojas neturi teisės fotografuoti, filmuoti ir/ar kitaip fiksuoti Kursus vedančių asmenų, taip pat Kursų eigos ir(ar) jų viešinti ar dalintis kokiu kitu būdu ar forma, įskaitant Kursų vaizdo ir/ar garso įrašų ir(ar) jų nuorodų viešinimą ar kitokį dalijimąsi.
	5. Visos intelektinės nuosavybės teisės į Kursų metu klausytojams rodomą medžiagą, įskaitant bet neapsiribojant skaidrėmis, prezentacijomis, vaizdo ar garso įrašais, ir pan., priklauso Akademijai ir(ar) Akademijos lektoriams. Tokios medžiagos kopijavimas, fotografavimas, filmavimas, dalijimasis su kitais užsiėmimų dalyviais ar kitais asmenimis yra griežtai draudžiamas. Klausytojas taip pat įsipareigoja neviešinti kitos Akademijos dalijamos mokomosios medžiagos ir jos nenaudoti jokiems kitiems tikslams kaip tik asmeniniam mokymuisi.
	6. Klausytojas supranta, kad Kursų metu Akademijos atstovų perduodamos informacijos ir žinių supratimo ir įsisavinimo apimtis, greitis ir jų pritaikymas praktikoje kiekvienam užsiėmimuose dalyvaujančiam asmeniui yra individualus, priklausantis nuo kiekvieno asmens savybių, noro ir pastangų. Akademija dės visas protingas pastangas, kad Klausytojas tinkamai įsisavintų ir suprastų Paslaugų teikimo užsiėmimų metu suteikiamą informaciją ir žinias, tačiau negali būti laikoma atsakinga už galutinį rezultatą.
	7. Kursų metu paskaitos ir savarankiškas darbas vykdomi pagal Akademijos Moodle aplinkoje rekomenduojamas savarankiško darbo atlikimo datas.
	8. Kursų metu Klausytojui atlikus ir į Akademijos Moodle aplinką įkėlus Akademijos nurodytą atliktą savarankišką darbą, Akademija ir(ar) jos pasitelkti lektoriai per protingą terminą įvertina Klausytojo savarankišką darbą taikant 100 (vieno šimto) procentų sistemą. Jei Klausytojo atlikto savarankiško darbo įvertinimas yra mažesnis kaip 70 (septyniasdešimt) proc., darbas nėra įskaitomas. Savarankiško darbo įvertinimas nėra skundžiamas.
	9. Klausytojas, atsidaręs Kursų video įrašą, turi įsitikinti, kad naudojama interneto naršyklė neblokuoja mikrofono ar vaizdo kameros~~.~~
	10. Visa užsiėmimams reikiama kompiuterinė įranga ir reikalingu interneto ryšiu, taip pat prisijungimu prie nuotolinių užsiėmimų rūpinasi Klausytojas. Akademija nėra atsakinga dėl to, kad Klausytojas dėl kompiuterinės technikos ir/ar interneto ryšio gedimų ar trikdžių negali prisijungti prie nuotolinio mokymo platformos.
3. **Klausytojo pareigos**

3.1. Klausytojas privalo:

3.1.1. vykdyti Akademijos Moodle aplinkoje nurodytas instrukcijas ir atlikti nurodytas užduotis, laiku įkelti atliktas savarankiško darbo užduotis ir jas pataisyti, jei dalyko lektorius įspėja, kad jos atliktos netinkamai;

3.1.2. neviešinti Akademijos dalinamos Kursų medžiagos, videoįrašų nuorodų ir jos nenaudoti jokiems kitiems tikslams kaip tik asmeniniam mokymuisi;

* + 1. laiku sumokėti mokestį už Kursus (jei taikoma);
		2. Akademijai prašant nedelsiant pateikti išsilavinimą įrodančių dokumentų nuorašus;
		3. nesidalinti prisijungimų duomenimis prie Moodle su pašaliniais asmenimis.

4.2. Klausytojui pažeidus Taisykles, Akademija turi teisę Klausytoją įspėti. Klausytojui nereaguojant į įspėjimą ir tęsiant Taisyklių pažeidimus, Akademija turi teisę atjungti Klausytoją nuo Moodle nuotolinio mokymo platformos ir prieigos daugiau nesuteikti; o pažeidimui tęsiantis – nutraukti su Klausytoju Sutartį.

1. **Apmokėjimas už Kursus**
	1. Klausytojas ne vėliau kaip iki Kursų pradžios privalo šioje dalyje nurodyta tvarka sumokėti Akademijai mokestį už Kursus, kurio dydis nurodytas Specialiosios dalies 4 punkte. Mokestis sumokamas mokėjimo pavedimu į Akademijos banko sąskaitą, nurodytą Specialiosiose sąlygose.
	2. Klausytojui ne dėl Akademijos kaltės pasinaudojus tik dalimi Paslaugų (tai yra nespėjus išklausyti visų paskaitų ar atlikti užduočių), Paslaugų mokestis nėra perskaičiuojamas ir už laikotarpį, kurį Klausytojas nesinaudojo Paslaugomis, sumokėta Paslaugų kaina nėra Klausytojui grąžinama ar kompensuojama kitu būdu.
	3. Klausytojui iki kursų pradžios nesumokėjus mokesčio už Kursus, Akademija turi teisę nesuteikti Klausytojui prieigos prie Kursų ir grąžinti pinigus.
2. **Asmens duomenys**
	1. Klausytojas sutinka, kad Akademija:
		1. šios Sutarties sudarymo ir vykdymo tikslais tvarkytų Klausytojo asmens duomenis;
		2. gautus asmens duomenis tvarkytų tik pagal asmens duomenų apsaugą reglamentuojančius teisės aktų ir Akademijos vidinių dokumentų reikalavimus;
		3. asmens duomenis laikytų saugiose, pašaliniams ir neįgaliotiems asmenims neprieinamose vietose. Šalys susitaria, kad kompiuteriuose ir kitose informacijos saugojimo laikmenose saugomi asmens duomenys bus apsaugoti slaptažodžiais;
		4. asmens duomenis saugotų ne ilgiau, negu to reikalauja duomenų tvarkymo tikslai (Sutarties vykdymo metu ir 10 (dešimt) metų po Sutarties pasibaigimo, kaip to reikalauja buhalterinės apskaitos ir kiti teisės aktai).
	2. Klausytojas turi teisę gauti informaciją kokie Klausytojo asmens duomenys yra surinkti, kokiu tikslu ir kaip šie duomenys yra tvarkomi, kokiems duomenų gavėjams teikiami ir buvo teikti. Šie duomenys Klausytojo prašymu jam pateikiami per 30 (trisdešimt) kalendorinių dienų nuo kreipimosi dienos.
	3. Klausytojas turi teisę prašyti ištaisyti, sunaikinti bet kokius apie Klausytoją sukauptus duomenis. Duomenys apie Klausytoją jų prašymu gali būti sunaikinti tik nutraukus Sutartį. Pateikdamas tokius prašymus Klausytojas privalo pateikti savo tapatybę patvirtinantį asmens dokumentą.
	4. Asmens duomenys kaupiami, saugomi, tvarkomi vadovaujantis galiojančių Lietuvos Respublikos teisės aktų ir Europos Parlamento ir Europos Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo reikalavimų, taip pat asmens duomenų tvarkymą kontroliuojančių institucijų nurodymų.
3. **Sutarties galiojimas ir nutraukimas**
	1. Sutartis įsigalioja ją pasirašius abiem Šalims.
	2. Sutartis galioja iki visiško Šalių įsipareigojimų pagal Sutartį įvykdymo.
	3. Akademija turi teisę vienašališkai, nesikreipdama į teismą nutraukti Sutartį įspėjusi Klausytoją raštu (el. paštu) prieš 3 (tris) kalendorines dienas, jeigu:
		1. Klausytojas Bendrųjų 5 dalies nustatyta tvarka ir terminais nesumoka Akademijai Specialiųjų sąlygų 4 punkte numatyto mokesčio už Kursus, jei jis mokėtinas, arba gavęs Akademijos prašymą nepateikia dokumentų patvirtinančių, kad Klausytojas Kursuose dalyvauti gali nemokamai;
		2. Paslaugų teikėjas įžeidinėja ar kitaip žemina Akademijos atstovus ar Kursų klausytojus, pasisavina Akademijos ar Kursus vedančių asmenų intelektinę nuosavybę, kitaip trikdo Kursų eigą ir nereaguoja į Akademijos atstovų pastabas arba kitaip pakartotinai pažeidžia Sutartį.
4. **Baigiamosios nuostatos**
	1. Šalių teisės ir pareigos pagal šią Sutartį yra aiškinamos pagal šios Sutarties nuostatas bei pagal Lietuvos Respublikos teisės aktus.
	2. Kilus neaiškumų ar klausimų dėl suteiktų Kursų kokybės Klausytojas visų pirma privalo kreiptis į Akademiją su prašymu paaiškinti jam kilusius neaiškumus.
	3. Nepavykus išspręsti kilusio ginčo su Akademija, Klausytojas (fizinis asmuo) gali pateikti skundą Valstybinei vartotojų teisių apsaugos tarnybai (Vilniaus g. 25, 01402 Vilnius, tel. 8 5 262 67 51, faks. 85 279 1466, el. paštu tarnyba@vvtat.lt, interneto svetainėje [www.vvtat.lt](http://www.vvtat.lt), jos teritoriniams padaliniams apskrityse) ar užpildyti prašymo formą Elektroninėje vartotojų ginčų sprendimo platformoje, pasiekiamoje adresu <http://ec.europa.eu/odr/>.
	4. Šalims neišsprendus ginčo, ginčai galutinai sprendžiami Lietuvos Respublikos įstatymų nustatyta tvarka teisme pagal Akademijos buveinės vietą. Klausytojas, kuris yra laikomas vartotoju, taip pat turi teisę paduoti ieškinį pagal savo gyvenamąją vietą.
	5. Šalių susirašinėjimas dėl Sutarties vykdymo vyksta ir visi su Sutartimi susiję Šalių pranešimai, prašymai bei kiti dokumentai yra siunčiami (įskaitant pranešimus apie Paslaugų teikimo pokyčius ir pan.) elektroniniu paštu Sutartyje nurodytais elektroninio pašto adresais. Elektroniniu paštu išsiųsti pranešimai, prašymai ir kiti dokumentai laikomi įteiktais kitai Šaliai kitą darbo dieną po jų išsiuntimo dienos.
	6. Sutartis sudaryta lietuvių kalba dviem vienodą teisinę galią turinčiais egzemplioriais – po vieną kiekvienai Šaliai, o jei Sutartis pasirašoma elektroniniais parašais, Sutartis sudaroma vienu egzemplioriumi. Sutarties sudarymo faktui įtakos neturi ar Šalys pasirašo Sutartį originaliais parašais ar tarpusavyje fiziškai ar elektroniniu būdu apsikeičia skanuotais ar nufotografuotais pasirašytų Sutarčių egzemplioriais.

**SUTIKIMAS (INFORMAVIMAS)**

**DĖL ASMENS DUOMENŲ TVARKYMO NAUDOJIMO**

1. **Esu informuotas(-a)**, kad **Lietuvos sporto akademija, VšĮ**,juridinio asmens kodas 304280951, (toliau – **Akademija**)

Paslaugų teikimo sutarties (toliau – **Sutartis**) sudarymo ir Sutarties tinkamo įvykdymo tikslais,

renka ir tvarko tokius asmens duomenis, kaip: mano vardas, pavardė, telefonas, el. pašto adresas, banko sąskaitos numeris (tais atvejais, jei Kursai yra mokami), sporto krypties išsilavinimą patvirtinančio aukštojo mokslo diplomo ar teisę dirbti suteikiančio pažymėjimo numeris (tais atvejais, kai kursai yra nemokami).

|  |  |
| --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Klausytojo vardas, pavardė* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**data, parašas* |

1. **Sutinku / Nesutinku** (*reikalingą pažymėti X*),

kad Akademija TIESIOGINĖS RINKODAROS TIKSLAIS, Tvarkytų mano asmens duomenis - vardą, pavardę, el. pašto adresą, nurodytą Mokymo paslaugų sutartyje, t. y. siųstų man pasiūlymus, naujienas apie paslaugas, informaciją apie vykstančius mokymus ar kitą informaciją ir teirautųsi mano nuomonės apie man teikiamas paslaugas šioje Sutartyje nurodytu el. pašto adresu.

Patvirtinu, kad buvau aiškiai informuotas (-a) ir žinau, kad galiu bet kada atšaukti šį sutikimą. Sutikimas gali būti atšauktas žodžiu telefonu +370 613 29199 arba raštu, siunčiant pranešimą elektroniniu paštu info@sportoakademija.lt.

Šis sutikimas galioja visą šios Sutarties galiojimo terminą ir 12 (dvylika) mėnesių po Sutarties pabaigos.

|  |  |
| --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Klausytojo vardas, pavardė* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**data, parašas* |

**Pasirašydamas(-a) šio Sutikimo (informavimo) dėl asmens duomenų tvarkymo pabaigoje, patvirtinu, kad:**

* + **Man pranešta**, jog mano asmens duomenys tvarkomi laikantis galiojančių Europos Sąjungos (įskaitant Bendrąjį duomenų apsaugos reglamentą (ES) 2016/679 – BDAR) bei Lietuvos Respublikos teisės aktų reikalavimų ir kontroliuojančių institucijų nurodymų. Išsamų asmens duomenų tvarkymą apibūdina vietiniai Studijos ar jos atžvilgiu taikomi teisės aktai.
	+ **Esu informuotas(-a)**, jog galiu realizuoti teisės aktuose įtvirtintas domenų subjektų teises, įskaitant teisę:
	+ susipažinti su savo asmens duomenimis ir kaip jie yra tvarkomi (teisė susipažinti);
	+ reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis (teisė ištaisyti);
	+ tam tikrais atvejais, prašyti duomenis sunaikinti arba sustabdyti duomenų tvarkymo veiksmus (išskyrus saugojimą) (teisė sunaikinti ir teisė „būti pamirštam“);
	+ tam tikrais atvejais, reikalauti, kad asmens duomenų valdytojas apribotų asmens duomenų tvarkymą (teisė apriboti);
	+ tam tikrais atvejais, teisę į duomenų perkėlimą (teisė perkelti);
	+ pateikti skundą Valstybinei duomenų apsaugos inspekcijai ir / ar kitoms kontroliuojančioms institucijoms bei teismui.
* **Buvau iš anksto informuotas(-a) bei žinau**, kad Akademijos tvarkomi asmens duomenys yra konfidencialūs ir nebus viešai skelbiami tretiesiems asmenims be mano rašytinio sutikimo, išskyrus teisės aktų nustatytus atvejus ir šiuo duotus mano sutikimus(-ą).
* **Esu informuotas(-a)**, jog asmens duomenis Akademija saugo kiek to reikalauja duomenų tvarkymo tikslai (teisiniai pagrindai: sutarties su manimi vykdymas bei sutikimas), tačiau ne ilgiau nei tai leidžia Lietuvos Respublikos įstatymų ir kitų teisės aktų nustatyti terminai. Tiesioginės rinkodaros tikslais mano asmens duomenys bus saugomi ne ilgiau kaip 12 mėnesių nuo Sutarties pabaigos.
* **Esu informuotas(-a)**, jog bet kuriuo metu galiu atšaukti savo sutikimą(-us). Sutikimas gali būti atšauktas žodžiu telefonu +370 613 29199 arba raštu, siunčiant pranešimą elektroniniu paštu info@sportoakademija.lt.
	+ **Esu informuotas (-a),** jog mano duomenys į trečiąsias (ne ES) valstybes neperduodami.
	+ **Man aišku**, jog detalią informaciją apie mano asmens duomenų tvarkymą galiu sužinoti kreipdamasis(-i) į Akademiją, taip pat ji nurodyta tokiuose vidiniuose Akademijos dokumentuose, kaip pvz., Privatumo politikoje, viešinamoje internete.

|  |  |
| --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Klausytojo vardas, pavardė* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**data, parašas* |